શહેરના મવડી ગામ આલાપ રોયલ પામ મેઈન રોડ ઉપર રહેતા અને ક્ધસ્ટ્રક્શનનો વ્યવસાય કરતા મહેશભાઈ વલ્લભભાઈ મેઘાણી નામના યુવકે તાલુકા પોલીસ સ્ટેશનમાં નોંધાવેલી ફરિયાદમાં જણાવ્યું હતું કે મવડી ગામ શિવમ પાર્કની બાજુમાં તેઓના સુરાપુરા વીરાબાપાનો મઢ આવેલો છે આ મઢના તેઓ ભુવા છે ગઈકાલે સવારે સાડા દસેક વાગ્યે તેઓ મંદિરે દર્શન કરવા ગયા ત્યારે બ્રહ્માણી માતાજીને 5 સોનાના છત્તર ચડાવ્યા હતા જે પૈકી માત્ર 2 જ છત્તર હતા અન્ય 3 છત્તર ગાયબ જણાતા મંદિરમાં લગાવેલા સીસીટીવી ફૂટેજ ચેક કરતા સવારે આઠેક વાગ્યે એક શખ્સ જાકીટ, ચશ્મા પહેરીને દર્શન કરવાના બહાને ખુલ્લા મંદિરમાં આવતો નજરે પડ્યો હતો અને તે જ માતાજીના 1.20 લાખના 3 સોનાના છત્તર ઉઠાવી ગયો હતો તે શખ્સની આજુબાજુમાં તપાસ કરી હોવા છતાં નહિ મળી આવતા અંતે ફરિયાદ નોંધાવતા પીએસઆઇ એન કે રાજપુરોહિત સહિતના સ્ટાફે ગુનાનો ભેદ ઉકેલવા તજવીજ હાથ ધરી છે.